ขอสอบถามค่ะ..ญาติได้ไปผ่าตัดก้อนเนื้อที่เต้านม คุณแจ้งว่าใช้ไหมละลาย.ไม่ต้องล้างแผลจะล้างก้ต่อเมื่อแผลซึมหรือสกปรก.ไม่ทราบว่าแกะแผลได้วันที่เท่าไหร่หลังจากผ่าตัดค่ะ
สวัสดีค่ะ หากเป็นแผลผ่าตัดที่สะอาด เช่น การผ่าตัดก้อนเนื้อที่เต้านม ดังที่ได้ไปทำมา หากแพทย์ได้ปิดแผล ก็อาจไม่จำเป็นต้องเปิดแผล โดยรอให้ครบ 7 วัน แล้วค่อยเปิดแผล ซึ่งแผลก็มักจะสมานติดกันแล้ว ส่วนไหมที่เป็นไหมละลายนั้น ก็จะละลายภายใน 5-10 วัน ดังนั้น หากเปิดแผล แล้วไม่เห็นไหมละลายอีก และผิวหนังปิดสนิทเรียบกันดีแล้ว ไม่เกิดรอยแยก ก็ไม่ต้องปิดแผลอีก และสามารถโดนน้ำได้ตามปกติค่ะ แต่หากยังเห็นส่วนของไหมละลายอยู่ หรือผิวหนังยังมีรอยแยก ก็ต้องปิดแผลต่อไปก่อน และอาจรอดูอีครั้งที่ 10 วันค่ะแต่หากในระหว่างที่รอเปิดแผลที่ 7 วันนั้น เกิดมีน้ำซึมเข้าไปในส่วนที่ปิดแผล หรือมีเหงื่อออกมา หรือเกิดอาการคัน หรือเจ็บที่แผล แนะนำควรเปิดแผลและไปทำแผลที่โรงพยาบาลหรือคลินิกค่ะ